এশীয় উন্নয়ন ব্যাংক
এশীয় উন্নয়ন ব্যাংক প্রতিষ্ঠা পেয়েছে মূলতঃ কিছুসংখ্যক জাপানীদের আগ্রহের প্রেক্ষিতে। তাঁরা ১৯৬২ সালে ব্যাংকের মাধ্যমে আঞ্চলিক উন্নয়নের লক্ষ্যে প্রাইভেট প্ল্যান বা বেসরকারী পরিকল্পনা ও চিন্তাধারা গ্রহণ করে। পরবর্তীকালে জাপান সরকার এতে সরাসরি জড়িয়ে পড়ে। জাপানীরা অনুভব করেছিল যে, বিশ্বব্যাংক এশিয়ার অর্থনীতিতে অংশগ্রহণ করবে না। ফলে এশিয়া তথা এশীয়দের তেমন কোন উন্নয়ন ঘটবে না। ফলশ্রুতিতে একটি ব্যাংক প্রাতিষ্ঠানিকভাবে গঠনের মাধ্যমে জাপান লাভবান হবে।
দ্য এশিয়ান ব্যাংকার জার্নাল
দ্য এশিয়ান ব্যাংকার জার্নাল হল সিঙ্গাপুরের অন্যতম বাণিজ্যিক প্রকাশনা যা বৈশ্বিক অর্থনীতির নানান বিষয় নিয়ে বিচার-বিশ্লেষণ করে থাকে। এমানুয়েল ড্যানিয়েল এবং তার সহযোগীদের দ্বারা সম্পাদিত এ ম্যাগাজিনটির প্রকাশনা সংস্থা দ্য এশিয়ান ব্যাংকার গ্রুপ, যা গবেষণা, সম্মেলন এবং প্রশিক্ষণমূলক ব্যবসার নানান কর্মকাণ্ডকে কেন্দ্র করে বৈশ্বিক অর্থনীতির বিচার-বিশ্লেষণ করে থাকে। ম্যাগাজিন থেকে প্রকাশিত নিবন্ধসমূহ কোম্পানির ওয়েবসাইটেও প্রকাশিত হয়ে থাকে। কোম্পানির চীনা ওয়েবসাইটে ও চীনা সংস্করণের ম্যাগাজিনে (যা চীনে প্রকাশিত হয়) মূলত এগুলো প্রকাশিত হয়।